Michal Kokavec

Michal Kokavec (* 1. marec 1983, Žilina) je bývalý slovenský hokejový útočník. Hrával na pozícii ľavého krídelníka.

 Klubový hokej 
Michal Kokavec začínal s hokejom v rodnej Žiline v miestnom klube MsHK Žilina. Do zahraničia sa vydal ešte v juniorskom veku po sezóne 2000//01, keď podpísal v Kanade zmluvu s klubom Erie Otters v súťaži OHL, ktorý ho draftoval v stupnom drafte CHL z 55 miesta. Za klub odohral 66 zápasov v základnej časti, 21 v play-off a 4 v M-Cupe. S klubom sa stal víťazom OHL. Medzi jeho spoluhráčmi v tíme boli aj Brad Boyes, Carlo Colaiacovo a Cris Campoli, ktorí sa neskôr presadili aj v NHL. 

Po sezóne zamieril naspäť do Európy. Zmluvu podpísal v Česku s klubom HC Oceláři Třinec, kde pôsobil, ale len v juniorskom tíme. Po 32 zápasoch prestúpil do klubu HC Slovan Bratislava, kde dohral sezónu v juniorskom mužstve. V troch zápasoch dostal príležitosť aj v A mužstve Slovana Bratislava a stal sa tak členom víťazněho tímu pre sezónu 2002/03. V tejto sezóne si zahral aj za reprezentáciu Slovenska do 20 rokov na Majstrovstvách sveta juniorov v Kanade v mestách Halifax a Sydney (Nové Škótsko), kde Slovenská reprezentácia skončila na 5. mieste.

V nasledujúcej sezóne 2003/04 získal s klubom HC Slovan Bratislava v extralige bronzovú medailu za tretie miesto. O sezónu neskôr získal s klubom svoj druhý tilul majstra Slovenskej extraligy. Tentokrát už, ale ako stabilný členo A mužstva. Za A mužstvo odohral 51 stretnutí.

V novej sezóne 2005/06 podpísal zmluvu s klubom HK 36 Skalica z ktorého prestúpil po 16 stretnutiach do tímu MsHK Žilina. S klubom získal historický prvý titul pre klub zo Žiliny. Pre Michala Kokavca to bol už tretí titul v extralige, prvý ktorý vybojoval doma v Žiline. 

V získavaní majstrovských titulov sa mu darilo aj naďalej. Po ročnej anabáze v rodnej Žiline sa Michal Kokavec vrátil naspäť do Slovana Bratislava. V sezónach 2006/07 a 2007/08 získal s klubom HC Slovan Bratislava ďalšie dva tituly majstra Slovenska.

Od novej sezóny 2008/09 sa vrátil do rodnej Žiliny. S klubom MsHK Žilina už, ale nehral o titul, ale o záchranu. O záchranu bojoval s klubom MsHK Žilina tri sezóny po sebe. V sezóne 2008/09 to bolo v playOut a v sezónach 2009/10 a 2010/11 v baráži. V oboch sezónach si zahrali hokejisti Žiliny baráž s klubom ŠHK 37 Piešťany. V sezóne 2009/10 vyhrali nad Piešťanmi 4:1 na zápasy a v sezóne 2010/11, v ktorej bol v mužstve asistent kapitána, vyhrali 4:0 na zápasy. V tejto sezóne sa stal v klube najlepším strelcom, keď zaznamenal 16 gólov. V tejto sezóne si obliekol po prvý krát reprezentačný dres Slovenska, keď nastúpil za Slovensko v dvoch prípravných stretnutiach. Ďalšie tri zápasy odohral za Slovensko na Nemeckom pohári.

V sezóne 2011/12 sa stal hráčom klubu HC 05 Banská Bystrica. Po ročnom pôsobení v Banskej Bystrici sa vrátil naspäť do klubu MsHK Žilina. Po skonení sezóny s klubom novú zmluvu nepodpísal a vyskúšal si hokej v zahraničí.

Pred sezónou 2013/14 podpísal zmluvu s Kazašským klubom Arystan Temirtau. S klubom vybojoval bronzovú medailu, keď klub Arystan Temirtau vyhral v malom finále o tretie miesto nad tímom Beibarys Atyrau. V tíme si zahral aj s ďalším Slovenským hráčom Róbertom Krajčím. Po skončení sezóny prestúpil v rámci Kazašskej ligy do klubu HK Almaty. Po 8 zápasoch sa ale vrátil domov do Žiliny, kde za miestny klub MsHK Žilina odohral 13 stretnutí. Sezónu dohral v Poľskom Krakove v klube Comarch Cracovia Krakow.

V sezóne 2015/16 sa vrátil do extraligy v drese klubu MHC Martin. Po 39 zápasoch, ale prestúpil do Nemeckého klubu z Hannoveru, Hannover Indians, ktorý pôsobil v lige Oberliga Nord. Za tento klub odohral Michal Kokavec svojich posledných 5 zápasov v zahraničnej lige. Po sezóne sa definitívne vrátil na Slovenské ľadové plochy.

Po návrate z Nemeckého Hannoveru začal svoje úspešné pôsobenie v 1. hokejovej lige SR. Stal sa hráčom klubu HC Prešov. S klubom získal bronzovú medailu za tretie miesto. V lige sa stal najlepším strelcom v základnej časti. Zaznamenal 32 gólov. V mesiaci október získal striebornú prilbu. 

V sezóne 2017/18 odohral v 1. hokejovej lige SR prvé dve úvodné stretnutia v drese klubu HK 95 Považská Bystrica, následne sa stal hráčom klubu MHK Dubnica nad Váhom. Zahral si v zápase hviezd, ktorý sa hral v Prešove. Stal sa hráčom s najtvrdšiou strelou s rýchlosťou 151 km/h. 

V sezóne 2018/19 získal s klubom bronzovú medailu za tretie miesto. V play-off odohral pre zlomený malíček na pravej ruke len 5 zápasov. Stal sa najlepším strelcom základnej časti. Zaznamenal 33 gólov. Zároveň sa stal najproduktívnejším hráčom MHK Dubnica nad Váhom v základnej časti. Získal 62 bodov za 33 gólov a 29 asistencií.

Sezóna 2019/20 bola pre Michala Kokavca posledná v kariére. Sezónu začal v MHK Dubnica nad Váhom, kde ale pre zranenie odohral len 20 zápasov. Posledný zápas v drese MHK Dubnica nad Váhom odohral proti klubu HK Spišská Nová Ves na zimnom štadióne v Spišskej Novej Vsi. V 43 minúte asistoval na gól Olivera Ďuriša a Dubnica tak zvýšila stav na 5:2. Celkom zápas vyhrala 6:2. Posledný domáci zápas v drese Dubnice, ale odohral o kolo skôr proti klubu HC Topoľčany. Začal mať veľké problémy s platničkami. Preto požiadal športového manažéra Dubnice nad Váhom Petra Kotlárika o uvoľnenie z kádra MHK Dubnica nad Váhom, aby mohol sezónu dohrať doma v Žiline. Keďže Michal Kokavec má trválé bydlisko v Žiline, tak mu cestovanie medzi Žilinou a Dubnicou nad Váhom na tréningy a zápasy pôsobilo veľké bolesti. Michal Kokavec mal v Dubnickom klube  veľmi dobré vzťahy a preto mu klub nerobil problémy a z kádra bol uvoľnený. Následne sa stal hráčom MsHK Žilina. Tam odohral posledných 12 zápasov vo svojej kariére v základnej časti a posledné 4 stretnutia v play-off. Tam klub zo Žiliny podľahol klubu HK Vitar Martin 0:4 na zápasy. Posledný zápas vo svojej kariére odohral 9.3.2020 práve proti HK Vitar Martin v ktorom domáci Žilinčania podľahli súperovi 0:6 a séria sa tak skončila 0:4 na zápasy. Pre Žilinčanov sa tak sezóna skončila. Tento zápas sa, ale odohral bez divákov pretože v tom čase sa vo svete začal šíriť Covid-19. Posledný zápas pred Žilinskými divákmi odohral Michal Kokavec v tejto sérii o 1 deň skôr 8.3.2020. Zápas sledovalo 1181 divákov. V sezóne, ale nepokračovali ani hokejisti Martina a ani nikto iný v Slovenských súťažiach. Všetky ligy boli pre Covid-19 zrušené počas prebiehajúceho play-off a ostali tak bez víťazov.

Úplne posledný bod v kariére zaznamenal, ale v predposlednom kole nadstavbovej časti proti klubu HK 95 Považská Bystrica, ktorý Žilinčania vyhrali 5:3. Michal Kokavec v 42. minúte pri presilovej hre nahrával Jaroslavovi Markovičovi a ten Filipovi Ondrušovi, ktorý zvýšil na 3:2. 
Michal Kokavec tak ukončil kariéru vo veku 37 rokov. 

 Štatistiky - Základná časť  
 Sezóna  Súťaž  Klub  Stretnutia  Góly  Asistencie  Body 2001/02   OHL  Erie Otters  66  7  7  14 2002/03   Extraliga SR  HC Slovan Bratislava  3  0  0  0 2003/04   Extraliga SR  HC Slovan Bratislava  28  3  1  4 2003/04  Kontinentálny pohár  HC Slovan Bratislava  ?  ?  ?  ? 2004/05   Extraliga SR  HC Slovan Bratislava  51  5 4  9  2004/05   1. hokejová liga SR  HK Trnava  2  0  1  1 2005/06   Extraliga SR  HK 36 Skalica  16  2  3  5 2005/06   Extraliga SR  MsHK Žilina  33  3  7  10 2006/07   Extraliga SR  HC Slovan Bratislava  42  13  8  21 2007/08   Extraliga SR  HC Slovan Bratislava  51 3  3  6 2007/08  Európska Liga Majstrov  HC Slovan Bratislava  2  0  0  0 2007/08   1. hokejová liga SR  HK Ružinov 99 Bratislava  5  2  0  2 2008/09   Extraliga SR  MsHK Žilina  52  9  16  25 2009/10   Extraliga SR  MsHK Žilina  46  11  11  22 2010/11   Extraliga SR  MsHK Žilina  54  16  16  32 2011/12   Extraliga SR  HC 05 Banská Bystrica  50  8  8  16 2012/13   Extraliga SR  MsHK Žilina  46  9  13  22 2013/14   Kazakhstan Vyschaya Liga  Arystan Temirtau  48  18  15  33  2013/14   Kazakhstan Cup  Arystan Temirtau  5   4  1  5 2014/15   Kazakhstan Vyschaya Liga  HK Almaty  8  1  0  1 2014/15   Kazakhstan Cup  HK Almaty  3  1  0  1 2014/15   Extraliga SR  MsHK Žilina  13  0  1  1 2014/15   Polska Hokej Liga  Comarch Cracovia Krakow  6  0  0  0 2015/16   Extraliga SR  MHC Martin  39  1  8  9 2015/16   Oberliga Nord  Hannover Indians  5  2  7  9 2016/17   1. hokejová liga SR  HC Prešov  44  32  29  61 2017/18    1. hokejová liga SR  HK 95 Považská Bystrica  2  2  1  3 2017/18   1. hokejová liga SR  MHK Dubnica nad Váhom  26  9  16  25 2018/19   1. hokejová liga SR  MHK Dubnica nad Váhom  42  33  29  62 2019/20   SHL  MHK Dubnica nad Váhom  20  8  11  19 2019/20   SHL  MsHK Žilina  12  3  7  10

 Štatistiky - Play-off 
 Sezóna  Súťaž  Klub  Stretnutia  Góly  Asistencie  Body 2001/02   OHL  Erie Otters  21  0  0  0  2003/04   Extraliga SR  HC Slovan Bratislava  12  0  0  0 2004/05   Extraliga SR  HC Slovan Bratislava  16  0  0  0 2005/06   Extraliga SR  MsHK Žilina  17  3  0  3 2006/07   Extraliga SR  HC Slovan Bratislava  11  0  0  0 2007/08   Extraliga  SR  HC Slovan Bratislava  10  1  0  1 2008/09   Extraliga SR - Play-out  MsHK Žilina  6 0  3  3 2009/10   Extraliga SR - Baráž  MsHK Žilina  5  0  1  1 2010/11   Extraliga SR - Baráž  MsHK Žilina  4  1  4  5 2011/12   Extraliga SR  HC 05 Banská Bystrica  5  1  0  1 2013/14   Kazakhstan Vyschaya Liga  Arystan Temirtau  7  1  1  2 2014/15   Polska Hokej Liga  Comarch Cracovia Krakow  2  0  0  0 2016/17   1. hokejová liga SR  HC Prešov  7  2  1  3 2017/18   1. hokejová liga SR  MHK Dubnica nad Váhom  3  1  1  2  2018/19   1. hokejová liga SR  MHK Dubnica nad Váhom  5  3  0  3  2019/20   SHL  MsHK Žilina  4  0  0  0 

 Reprezentaná kariéra 
 Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Slovenska 2002/03  Slovensko 20  Majstrovstvá sveta juniorov A kategória   Halifax, Sydney (Nové Škótsko)  6  2  1  3  5. miesto 2010/11  Slovensko  Prípravné stretnutia  ?  2  0  0  0 2010/11  Slovensko  Nemecký pohár  ?  3  0  0  0  ?

 Osobné úspechy 

Draft
Sezóna 2000/01
Vstupný draft CHL - 1.kolo z 55 miesta klubom Erie Otters

OHL (Kanada)

Sezóna 2001/02
Víťaz ligy OHL s klubom Erie Otters

MS Juniorov A Kategória, Kanada
Sezóna 2002/03
Člen reprezentácie Slovenska do 20 rokov na MS - 5. miesto

Extraliga SR

Sezóna 2002/03
Zisk majstrovského titulu s klubom HC Slovan Bratislava

Sezóna 2003/04
Bronzová medaila s klubom HC Slovan Bratislava

Sezóna 2004/05
Zisk majstrovského titulu s klubom HC Slovan Bratislava

Sezóna 2005/06
Zisk majstrovského titulu s klubom MsHK Žilina

Sezóna 2006/07
Zisk majstrovského titulu s klubom HC Slovan Bratislava

Sezóna 2007/08
Zisk majstrovského titulu s klubom HC Slovan Bratislava

Sezóna 2010/11
Najlepší strelec v klube MsHK Žilina - 16 gólov, spoločne s Richardom Smotrilom

Seniorská reprezentácia
Sezóna 2010/11
3 zápasy na Nemeckom pohári
 2 prípravné zápasy

Kazakhstan Vyschaya Liga
Sezóna 2013/14
Zisk bronzovej medaily s klubom Arystan Temirtau

1. hokejová liga SR (SHL)
Sezóna 2016/17
Bronzová medaila s klubom HC Prešov
Najlepší strelec v lige po základnej časti - 32 gólov
Najlepší strelec mužstva po základnej časti - 32 gólov 
Zisk striebornej prilby za mesiac október

Sezóna 2017/18
Účasť v zápase hviezd
Víťaz o najtvrdšiu strelu v zápase hviezd - 151 km/h
Najlepší hráč v zápase hviezd za Hopky team

Sezóna 2018/19
Najlepí strelec v lige po základnej časti - 33 gólov
Najproduktívnejší hráč MHK Dubnica nad Váhom po základnej časti - 62 bodov za 33 gólov a 29 asistencií
Najlepší strelec MHK Dubnica nad Váhom po základnej časti - 33 gólov
Najlepší nahrávač po základnej časti - 29 asistencií, rovnako ako Miroslav Kristín a Ján Jarábek

 Zdroj 
Michal Kokavec na eliteprospects.com
Michal Kokavec na eurohockey.com

Kategória:Slovenskí hokejisti
Kategória:Hráči MsHK Žilina
Kategória:Hráči HC Slovan Bratislava
Kategória:Hráči MHK Dubnica nad Váhom
Kategória:Hráči HC Prešov